<classify> Zimekuwa kama sarakasi uhusiano wa Diamond na wapenzi wake wa zamani. Kwa wakati moja wanatabasamu na kurundiana sifa, wakati mwingine wakivurugana na kurushiana cheche za matusi. Zari Hassan ambaye aliamua kumtoroka Mondi akidai kuwa msanii huyu alimkoseshea heshima kwa usaliti kwa kuhusika katika uhusiano wa kimapenzi na mipango ya kando sasa amejitokeza kumshambulia msanii huyo. Ujumbe aliyopakia mtandaoni huenda ukamkosesha usingizi Tanasha Donna na wala si Diamond kama alivyokusudia. Zari anashangaa kuhusu jinsi Mondi atakavyoweza kuzisaidia familia 500. Picha: Hisani. Siku moja tu baada ya msanii Mondi kujitokeza na kutangaza kuwa angelipa kodi ya nyumba kwa watu 500 wasiojiweza kufuatia janga la virusi vya corona, Zari ameonekana kuwashwa na suala hilo na kuamua kumkosoa kipenzi wa zamani. Kulingana na Zari, kuahidi kulipa kodi kwa watu 500 ni kutafuta kiki na wala si kitu atakachokamilisha msanii huyo kama alivyoahidi. Zari anashangaa kuhusu jinsi Mondi atakavyoweza kuzisaidia familia 500 ilhali ameisahau familia yake na kupuuza kukidhia mahitaji yao. ...na hujui wanachokula wanao, ma hata jinsi wanavyolala, ama iwapo bima ya hospitali na kodo kulipwa. Hutaweza kufurahisha ulimwengu wakati wanao hawana furaha. Unaeneza uongo..., Ujumbe wa Zari. Kulingana na ujumbe huu, ni wazi kuwa Mondi amepuzilia jukumu la kukidhia mahitaji ya wanawe. Zari anasisitiza kuwa Diamond hawezi kuidanganya ulimwengu kuwa atalipa kodi kwa watu 500 huku ameshindwa na wake. Nisikile Live kupitia GOOD MORNING ya 88.9 wasafifm Muda Huu... waweza sikiliza na kutazama pia kupitia Channel yao ya youtube WASAFI MEDIA A post shared by SIMBA..! diamondplatnumz on Apr 26, 2020 at 9:00pm PDT Ujumbe huu huenda ukampiga vibaya Tanasha Donna ambaye ni mgeni kwenye ligi. Iwapo haya ni ukweli basi wasi wasi lazima utamkondesha kujua kuwa Diamond hatahusika katika malezi ya mwanao, Naseeb Junior. Itamlazimu Donna kujipanga na kujua jinsi atakavyomlea mwanawe kivyake bila kumhusisha msanii huyu. Diamond alifika katika redio za Wasafi Jumatatu, Aprili 27 kueleza kuhusu jinsi msaada wake wake wa kodi kwa familia 500 zitakavyoshughulikiwa. Iwapo zitafika basi atakuwa amempiga chenga Zari na kumpa matumaini Donna.  <topic>: BURUDANI 